[આજના સમયમાં તબીબી સારવાર ન સમજાય તેવી અનેક આંટીઘૂંટીઓથી ભરેલી છે. કેટલાક કેસોમાં તો વ્યક્તિનું ઑપરેશન થઈ જાય તે પછી તેને ખબર પડે છે કે ઑપરેશનની તો જરૂર જ નહોતી !! આમ આદમી સાથે એવું થાય તે તો ઠીક; પરંતુ ખુદ ડૉકટર પર એ વીતે ત્યારે શું થતું હશે ? કંઈક એવી જ વાત આપણા સુપ્રસિદ્ધ સાહિત્યકાર ડૉ. પ્રદીપભાઈ પંડ્યાના સ્વાનુભવની છે. સંદેશ અખબારમાં તેમની ‘પાનખરની વસંત’ વાચકોની લોકપ્રિય કૉલમ રહી છે. તેમની મેડિકલ થ્રીલર ‘વિષ-અમૃત’ નવલકથા ધારાવાહીરૂપે ચિત્રલેખામાં પ્રકાશિત થઈને હવે પુસ્તક સ્વરૂપે ઉપલબ્ધ થઈ છે. તાજેતરમાં તેમનું ‘તાઓ, ઝેન અને કૉન્ફ્યુસિયસ’ નામનું પુસ્તક પણ લોકચાહના પામી રહ્યું છે. તો… માણીએ તેમના જીવનની આ સત્યઘટના…. તેમના જ શબ્દોમાં. રીડગુજરાતીને આ પુસ્તિકા મોકલવા માટે ડૉ. પ્રદીપભાઈનો (વડોદરા) ખૂબ ખૂબ આભાર. આપ તેમનો આ સરનામે pandya47@hotmail.com અથવા આ નંબર પર +91 9376216246 પર સંપર્ક કરી શકો છો. – તંત્રી.]